Sadahzinia

Η Γιολάντα Τσιαμπόκαλου (1977), ευρύτερα γνωστή ως Sadahzinia, είναι Ελληνίδα ράπερ, πρώην μέλος του hip hop/low bap συγκροτήματος Active Member. Θεωρείται η πρώτη γυναίκα που εισήλθε στην ελληνική χιπ-χοπ σκηνή. Εκτός από τη μουσική ασχολείται και με τη συγγραφή παιδικών παραμυθιών.

 Η Sadahzinia γεννήθηκε και μεγάλωσε στο Βύρωνα. Είναι από το 1999 πτυχιούχος της Αγγλικής Φιλολογίας, της Φιλοσοφικής Σχολής Αθηνών. Το ψευδώνυμο Sadahzinia προέρχεται από τις λέξεις "sad" (λυπημένος στα αγγλικά), "(j)ah" (δημιουργία στα τζαμαϊκάνικα) και "zinia", η ζίνια, το λουλούδι. Η σύνδεση αυτών των λέξεων δημιουργεί ένα λογοπαίγνιο ενός μύθου της Καραϊβικής, ο οποίος λέει ότι η ζίνια, είναι ένα λυπημένο λουλούδι μα όταν ακούσει μουσική, ανθίζει και η ζωή αλλάζει για πάντα. Η Sadahzinia αποτέλεσε από το 1994 μέλος της ομάδας παραγωγής Freestyle Productions των Active Member και έτσι ξεκίνησε την ενεργή ενασχόλησή της με τη hip hop μουσική. Σύντομα ήρθε και η πρώτη της δισκογραφική συμμετοχή, συμμετέχοντας σε ένα τραγούδι (Σαν δάκρυα) στο άλμπουμ Το μεγάλο κόλπο των Active Member. Τα επόμενα χρόνια συνεχίζονται οι συμμετοχές της και σε άλλες κυκλοφορίες της Freestyle Productions, όπως ο επόμενος δίσκος των Active Member Από τον τόπο της φυγής και ο πρώτος δίσκος των Βαβυλώνα, Αρχή επί τέλους, ώσπου το 1998 κυκλοφορεί και ο πρώτος της προσωπικός δίσκος Άλλο ένα ψέμα. Ακολούθησαν 2 ακόμη προσωπικές δουλειές, τα Ασημένια Άκρη και Στο χρώμα της στάχτης από την Warner ενώ τον Απρίλιο του 2003 ιδρύει μαζί με τον B.D. Foxmoor το ανεξάρτητο label 8ctagon. Από την 8ctagon κυκλοφορεί και ο 4ος προσωπικός της δίσκος, Η βουή και τα καμώματα. Το 2004 μαζί με τον DJ Booker γίνεται και επίσημα μέλος των Active Member, αφού μέχρι τότε είχε συμμετοχές σε όλους τους δίσκους και στις ζωντανές εμφανίσεις. Το άλμπουμ Fiera είναι η πρώτη της κυκλοφορία ως μέλους του συγκροτήματος. Ακολούθησε το Blah-Blasphemy το 2005, ενώ τον Απρίλιο του 2006 κυκλοφόρησε η πέμπτη της δισκογραφική δουλειά Πετρανάσα. Στις 4 Δεκεμβρίου έρχεται η νέα κυκλοφορία των Active Member, Σκιεράτσα, ένα συλλεκτικό boxset, το οποίο περιείχε τα τρία νέα άλμπουμ του συγκροτήματος: Blah-Blasphemy 2, Βαθύσκιωτα και Άπνοια. Από τη σύνθεση του συγκροτήματος σ' αυτήν την κυκλοφορία απουσιάζει ο DJ Booker, με το συγκρότημα αποτελούμενο μονάχα από τους B.D. Foxmoor και Sadahzinia. Από το 2000 ασχολείται με τη συγγραφή άρθρων στα περιοδικά Ονειρολόγιο και Πραξιά. Επιμελήθηκε το βιβλίο με στίχους του Β.D. Foxmoor από το 1993 μέχρι το 2000 και ανέκδοτες φωτογραφίες, Χρέωσέ τα στη Φωτιά. Τον Νοέμβριο του 2001 κυκλοφόρησε το παραμύθι Η όμορφη Βασιλική - Μια Σταχτοπούτα απ' τη Ρωσία από τις εκδόσεις Καστανιώτη και ένα χρόνο μετά ακολούθησε η κυκλοφορία του παραμυθιού της με τίτλο Ο Κύριος Αλφάλφα, για την παρουσίαση του οποίου οργάνωσε μια σειρά εκδηλώσεων σε διάφορους χώρους (βιβλιοπωλεία, σχολεία, κλπ) όπου παρουσίασε μια πρωτότυπη θεατρική παράσταση γραμμένη από την ίδια. Έχει επίσης μεταφράσει από τα αγγλικά τη βραβευμένη σειρά παιδικών βιβλίων του Crockett Johnson (Ο Χάρης και Μοβ Μαρκαδόρος, Το Τσίρκο του Χάρη, Το Ταξίδι του Χάρη στον Ουρανό), το βιβλίο Ο γύρος του κόσμου σε 80 παραμύθια της Νίκολα Μπάξτερ, το έργο της Geraldine Mc Caughrean Not the end of the world (βραβευμένο με το Whitbread Αward παιδικού μυθιστορήματος το 2004) και το βιβλίο κόμικ Palestine (από τις εκδόσεις ΚΨΜ, Αθήνα 2006) του Τζο Σάκο. Το καλοκαίρι του 2003 παρουσίασε στο Θέατρο Πέτρας, το γραμμένο από την ίδια θεατρικό έργο Ο Μάγος της Φωτιάς με συνοδεία ζωντανής συμφωνικής ορχήστρας και DJ (αφηγητής ήταν ο Γεράσιμος Γεννατάς). Έργο που την ίδια χρονιά κυκλοφόρησε και σε βιβλίο με εικονογράφηση από τον Στάθη. Άλλα παραμύθια της είναι τα Ντιριγκόου - Ντιριμπάι (που έχει μεταφραστεί και στα αλβανικά), Άμα βάψεις το λαγό κόκκινο σαν το αυγό, Αν κεράσεις παγωτό ένα γάτο χνουδωτό και Αν χαρίσεις του Αη Βασίλη ένα κόκκινο κοχύλι.... Το καλοκαίρι του 2021 η Γιολάντα έχασε τον αγαπημένο της αδερφό Ανδρέα Οδυσσέα Τσιαμπόκαλο (ιδρυτή και πρώην μέλος των Razastarr) που δολοφονήθηκε στη Βοιωτία. Εντός του 2022 χώρισε και προσωπικά (μετά τη διάλυση των Active Member) με τον BD Foxmoor σύμφωνα με δική του δήλωση σε συνέντευξη. Στις 13/9/23 και τις μέρες που ακολούθησαν δέχτηκε έμμεσα επιθέσεις μέσω social media από τον BD Foxmoor για την απόφαση της να τραγουδήσει κομμάτια της από την εποχή της Freestyle Productions σε συναυλία του Σπύρου Γραμμένου. Μεταξύ άλλων έμμεσα αμφισβήτησε τη συμμετοχή της στη δημιουργία των κομματιών της και την κατηγόρησε για την επιλογή της να τραγουδήσει στη συναυλία αυτή. Η ίδια επέλεξε να μην απαντήσει δημόσια στις κατηγορίες.Υποστήριξε δημόσια μόνο την επιλογή της να τραγουδήσει στη συγκεκριμένη συναυλία. Άλμπουμ Άλλο ένα ψέμα (Warner/Freestyle Productions, CD, 1998) Ασημένια Άκρη (WEA, CD, 2000) Στο χρώμα της στάχτης (WEA, CD, 2002) Η βουή και τα καμώματα (8ctagon, CD, 2003) Πετρανάσα (8ctagon, CD, 2006) Σάρμα (8ctagon, CD, 2010) Kάρπιμο (8ctagon, CD, 2016)Singles, EP Χρέωσέ τα στη φωτιά (WEA, CD single, 2000) Μαγιάτικο (8ctagon, CD single, 2003) Recordings at Twinpeaks Studio (8ctagon, 10" vinyl, 2006) Συμμετοχές Το μεγάλο κόλπο (Warner, CD/2LP, 1995) Πρόσφυγας (Warner, maxi single, 1996) Από τον τόπο της φυγής (Warner, CD/2LP, 1996) Οι μύθοι του βάλτου (Warner, CD/2LP, 1998) Μέρες παράξενες, θαυμάσιες μέρες (Warner, CD, 2000) Live/Remix (Warner/Freestyle Productions, 2CD, 2000) Στον καιρό του αλλόκοτου φόβου (Warner, CD/2LP, 2001) Πέρασμα στ' ακρόνειρο (Warner, CD, 2002)Ως μέλος του συγκροτήματος Fiera (WEA, CD, 2004) Blah-Blasphemy (8ctagon, CD+DVD, 2005) Σκιεράτσα (8ctagon, 2006 – BoxSet περιορισμένης κυκλοφορίας με 3CDs) Blah-Blasphemy 2 (8ctagon, 2006 – 2LP, CD) Βαθύσκιωτα (8ctagon, 2006 – CD) Άπνοια (8ctagon, 2006 – CD) Απ' Της Φτιάξης Μας Τα Λάθια... (8ctagon, 2CD, 2009) Στων Βουβών Την Εσχατιά (Imantas, CD, 2011) Αρσενάλι (Imantas, CD, 2012) Cosmos Alivas (Not on Label, Vinyl, 2014) Ζαλίκι (Talkback, 2CD, 2017) Φρυκτωρία (Talkback, 2020) Διάφοροι - Kramahoperrata (Warner/Freestyle Productions, CD, 1997) Βαβυλώνα - Παράφρων (ΕΜΙ, CD single, 1997) Βαβυλώνα - Αρχή επί τέλους (ΕΜΙ, CD/2LP, 1997) Βαβυλώνα - Κουαρτέτο των στοιχειών (ΕΜΙ, CD, 1999) B.D. Foxmoor - Στη χάση και στη φέξη (Warner, CD, 1999) Low Bap Sessions - Vol.1 (Freestyle Productions/WEA, CD, 1999) Διάφοροι - Kramahoperrata II (Warner/Freestyle Productions, CD, 2001) Brigada - Πυροκάμωτα (Warner/Freestyle Productions, CD, 2002) Διάφοροι - Sampleterra (8ctagon, CD, 2003) Διάφοροι – Umicah - Red Zone (8ctagon, CD/2LP, 2003) B.D. Foxmoor & Ramon present Low Bap Mix Tape Vol.1 (8ctagon, CD, 2003) Διάφοροι – Global hip hop (Manteca/Union Square Music, 2004) Διάφοροι – Wasted in Hiphopoly (8ctagon, 2CD+DVD, 2005) Διάφοροι – No Sponsors (8ctagon, CD, 2007) Επίσημη ιστοσελίδα Sadahzinia στην επίσημη ιστοσελίδα Low Bap Foundation